b'\n_START_ARTICLE_\nVinko Engelman\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8danem u\xc4\x8ditelji\xc5\xa1\xc4\x8du v Ljubljani (1902) je slu\xc5\xbeboval na raznih \xc5\xa1olah na Kranjskem, nazadnje kot nadu\xc4\x8ditelj v Trnju pri Sv. Petru na Krasu, (danes Pivka), ter postal 1906 u\xc4\x8ditelj na de\xc5\xa1ki \xc5\xa1oli pri Sv. Jakobu v Trstu. Poleg stanovskih dol\xc5\xbenosti se je udejstvoval na narodno-prosvetnem in gospodarskem podro\xc4\x8dju v Trstu, skrbel je za notranji razvoj \xc5\xa1ol, ustanavljal nove podru\xc5\xbenice, bil tajnik slovenske narodne delavne organizacije, predsednik \xc4\x8ditalnice pri Sv. Jakobu, starosta tr\xc5\xbea\xc5\xa1kega Sokola, deloval pri Trgovski obrtni zadrugi, v politi\xc4\x8dnem dru\xc5\xa1tvu Edinost, bil dopisnik glasila Edinost.'